مالومك ابد والكالك اعذار
عليه اشكال مرن وانته مرتاح
لياليك هنه ولا ساعه تحتار
العلى وساده تمدد خالي البال
مو مثل اليكضي اليل علنار
انته تنام تكعد تسهر تكوم
وانه حتى بهذني مااكدر اختار
التهدم ساف منه يفيده ترميم
مو مثل التفلش كله وانهار
وتسولف عل المواقف وانته خواف
شنو بصفحه حياتك شلك تذكار
حديد انته ورجفت بساعه الضيج
وانه خشبه وكفت بوجه منشار
انا العندي حجيته وبلغت بيه
وجليت من الحقيقه هواي زنجار
الحلك الموت انه تعنيت مرتين
مو بيه الذنب بسنونه الكصااااار
من شعر الشاعر المبدع رحيم المالكي